ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการ และเงื่อนไขการขึ้นทะเบียนเป็นแหล่งผลิตพืชควบคุมเพื่อส่งออกไปยังสหภาพยุโรปพ.ศ. ๒๕๕๒[๑] ตามประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและออกใบรับรองสุขอนามัยพืชสำหรับการส่งออกพืชควบคุมไปยังสหภาพยุโรปพ.ศ.๒๕๕๒กำหนดให้พืชควบคุมที่ส่งออกไปยังสหภาพยุโรปต้องมาจากแหล่งผลิตพืชที่ได้รับการขึ้นทะเบียนจากกรมวิชาการเกษตรอาศัยอำนาจตามความในประกาศดังกล่าว อธิบดีกรมวิชาการเกษตรจึงกำหนดหลักเกณฑ์วิธีการ และเงื่อนไขการขึ้นทะเบียนเป็นแหล่งผลิตพืชควบคุมเพื่อส่งออกไปยังสหภาพยุโรปไว้ดังนี้ข้อ ๑ บุคคลใดประสงค์จะขอขึ้นทะเบียนเป็นแหล่งผลิตพืชควบคุมให้ยื่นคำขอตามแบบพ.ก. ๑๔ แนบท้ายประกาศนี้ ต่ออธิบดีกรมวิชาการเกษตร ณสำนักพัฒนาระบบและรับรองมาตรฐานสินค้าพืช กรมวิชาการเกษตร เลขที่ ๕๐ ถนนพหลโยธินแขวงลาดยาว เขตจตุจักร กรุงเทพมหานคร รหัสไปรษณีย์ ๑๐๙๐๐หรือยื่นทางไปรษณีย์ลงทะเบียนตอบรับ พร้อมเอกสารหลักฐาน ดังนี้(๑) กรณีผู้ขอเป็นบุคคลธรรมดา(ก) สำเนาบัตรประจำตัวประชาชน หรือสำเนาหนังสือเดินทาง(ข) แผนที่แสดงที่ตั้งของแหล่งผลิตพืชควบคุม(ค) บัญชีรายชื่อพืชควบคุมที่ผลิตเพื่อการส่งออก(๒) กรณีผู้ขอเป็นนิติบุคคล(ก)สำเนาบัตรประจำตัวประชาชนของกรรมการผู้มีอำนาจลงชื่อแทนนิติบุคคลหรือหนังสือเดินทาง(ข) สำเนาหนังสือรับรองการจดทะเบียนนิติบุคคล วัตถุประสงค์และผู้มีอำนาจลงชื่อแทนนิติบุคคลผู้ขออนุญาตนี้ ออกให้ไม่เกินหกเดือน(ค) หนังสือมอบอำนาจในกรณีมอบอำนาจให้ผู้อื่นดำเนินการแทน(ง) แผนที่แสดงที่ตั้งของแหล่งผลิตพืชควบคุม(จ) บัญชีรายชื่อพืชควบคุมผลิตเพื่อการส่งออกข้อ ๒ ผู้ขอต้องจัดเตรียมแหล่งผลิตเพื่อขอรับการขึ้นทะเบียนดังนี้(๑) จัดทำบัญชีรายชื่อพืชและรายละเอียดของแหล่งผลิต เช่น แผนผังขนาดพื้นที่ เป็นต้น(๒)ต้นพันธุ์และวัสดุปลูกต้องปราศจากศัตรูพืชตามเงื่อนไขของสหภาพยุโรปหรือดำเนินการกำจัดศัตรูพืชก่อนนำเข้ามาปลูกในแหล่งผลิต(๓) มีการจัดการเรื่อง ความสะอาดของพื้นที่ปลูก บ่อปลูก และวัสดุปลูกเพื่อลดความเสี่ยงจากการปนเปื้อนของศัตรูพืช น้ำใช้ต้องมาจากแหล่งที่สะอาด(๔) มีการจดบันทึกการป้องกันกำจัดศัตรูพืชข้อ ๓ การตรวจสอบและขึ้นทะเบียน(๑)กรมวิชาการเกษตรจัดส่งพนักงานเจ้าหน้าที่ไปทำการตรวจสอบสภาพแหล่งผลิตบ่อปลูกและระบบการปลูกเลี้ยง ตลอดจนบันทึกข้อมูลตามคู่มือที่กรมวิชาการเกษตรกำหนดเพื่อขึ้นทะเบียนแหล่งผลิตพืชควบคุม(๒) เมื่อพนักงานเจ้าหน้าที่พิจารณาเห็นว่าผู้ยื่นคำขอได้ดำเนินการเป็นไปตามคู่มือที่กรมวิชาการเกษตรกำหนดพนักงานเจ้าหน้าที่จะสรุปผลการพิจารณาเสนอต่ออธิบดีกรมวิชาการเกษตรหรือผู้ที่อธิบดีกรมวิชาการเกษตรมอบหมายเพื่อรับขึ้นทะเบียนและออกใบสำคัญแสดงการขึ้นทะเบียนเป็นแหล่งผลิตพืชควบคุม ตามแบบพ.ก. ๑๔-๑ แนบท้ายประกาศนี้(๓) ใบสำคัญมีอายุห้าปี นับแต่วันออกใบสำคัญ(๔) ผู้ได้รับใบสำคัญถ้าประสงค์จะขอต่ออายุใบสำคัญต้องยื่นคำขอก่อนใบสำคัญสิ้นอายุ เมื่อได้ยื่นคำขอดังกล่าวแล้วให้ถือว่ามีฐานะเสมือนผู้ได้รับใบสำคัญและให้ประกอบกิจการต่อไปได้จนกว่าพนักงานเจ้าหน้าที่จะสั่งไม่ต่ออายุใบสำคัญนั้นข้อ ๔ ผู้ได้รับใบสำคัญต้องปฏิบัติ ดังนี้(๑) จัดการแหล่งผลิตและระบบการปลูกเลี้ยงให้เป็นไปตามคู่มือที่กรมวิชาการเกษตรกำหนด(๒) กรณีมีการนำพืชควบคุมชนิดใหม่เข้ามาปลูกเพิ่มเติมภายหลังได้รับใบสำคัญการขึ้นทะเบียนต้องแจ้งให้พนักงานเจ้าหน้าที่ทราบภายในสิบห้าวันเพื่อไปดำเนินการตรวจสอบข้อ ๕ ค่าป่วยการค่ายานพาหนะเดินทางของพนักงานเจ้าหน้าที่ และค่าธรรมเนียมต่าง ๆ ให้เป็นไปตามพระราชบัญญัติกักพืชพ.ศ. ๒๕๐๗ แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒และพระราชบัญญัติกักพืช (ฉบับที่ ๓) พ.ศ. ๒๕๕๑ และค่าตรวจสอบวิเคราะห์ศัตรูพืช ให้เป็นไปตามประกาศกรมวิชาการเกษตรว่าด้วยการกำหนดอัตราค่าตรวจสอบเชื้อโรคและศัตรูพืชข้อ ๖ การพักใช้หรือเพิกถอนใบสำคัญ(๑) พนักงานเจ้าหน้าที่จะดำเนินการตรวจสอบแหล่งผลิตพืชควบคุมเป็นระยะกรณีที่พนักงานเจ้าหน้าที่ตรวจพบว่าแหล่งผลิตพืชควบคุมใดที่ผ่านการรับรองและขึ้นทะเบียนแล้วไม่เป็นไปตามคู่มือที่กรมวิชาการเกษตรกำหนดพนักงานเจ้าหน้าที่จะแจ้งให้แก้ไขให้ถูกต้อง หากมิได้ดำเนินการแก้ไขภายในเวลาที่กำหนดกรมวิชาการเกษตรอาจตักเตือน พักใช้ หรือเพิกถอนใบสำคัญ แล้วแต่กรณี(๒) เมื่อได้รับการแจ้งเตือนจากประเทศปลายทาง(ก) ครั้งที่ ๑ มีหนังสือแจ้งเตือนผู้ได้รับใบสำคัญและจัดส่งพนักงานเจ้าหน้าที่ไปตรวจสอบระบบการผลิตและให้คำแนะนำในการกำจัดศัตรูพืชณ แหล่งผลิตพืชควบคุม(ข) ครั้งที่ ๒ ภายในระยะเวลาสามสิบวันนับตั้งแต่วันที่ได้รับหนังสือแจ้งเตือนในครั้งที่ ๑ จะดำเนินการพักใช้ใบสำคัญเป็นระยะเวลาสามสิบวันหรือจนกว่าผู้ได้รับใบสำคัญจะดำเนินการปรับปรุงแก้ไขและผ่านการตรวจสอบจากพนักงานเจ้าหน้าที่(ค) เมื่อครบกำหนดระยะเวลาตามข้อ (๒) (ข)หากพบว่าผู้ได้รับใบสำคัญไม่ได้ดำเนินการปรับปรุงแก้ไขตามคำแนะนำของพนักงานเจ้าหน้าที่กรมวิชาการเกษตรมีอำนาจสั่งพักใช้เพิ่มเติมหรือเพิกถอนใบสำคัญได้ทั้งนี้ ตั้งแต่บัดนี้เป็นต้นไปประกาศณ วันที่ ๒ พฤศจิกายน พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. แบบแนบท้ายประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขึ้นทะเบียนเป็นแหล่งผลิตพืชควบคุมเพื่อส่งออกไปยังสหภาพยุโรป พ.ศ. ๒๕๕๒๒. คำขอขึ้นทะเบียนเป็นแหล่งผลิตพืชควบคุมตามพระราชบัญญัติกักพืช พ.ศ. ๒๕๐๗ และที่แก้ไขเพิ่มเติม (แบบ พ.ก. ๑๔)๓. ใบสำคัญแสดงการขึ้นทะเบียนเป็นแหล่งผลิตพืชควบคุมตามพระราชบัญญัติกักพืชพ.ศ. ๒๕๐๗ และที่แก้ไขเพิ่มเติม (แบบ พ.ก. ๑๔-๑)๔. ใบแนบใบสำคัญแสดงการขึ้นทะเบียนเป็นแหล่งผลิตพืชควบคุม (แบบ พ.ก.๑๔-๒)(ดูข้อมูลจากภาพกฎหมาย)ปริยานุช/ผู้จัดทำ๒๘ พฤศจิกายน๒๕๕๕ณัฐพร/ผู้ตรวจ๒๘ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๘๐ ง/หน้า ๑๖/๒๖ พฤศจิกายน ๒๕๕๕